રાધનપુરમાં તત્કાલીન મુખ્યમંત્રી શંકરસિંહ વાઘેલાએ રાધનપુરના ધારાસભ્ય હોવાથી સરહદી વિસ્તારના લોકોને સારી સારવાર મળી રહે તે માટે ચાર કરોડ રૂપિયાના ખર્ચે ૧૦૦ બેડની વિશાળ હોસ્પિટલ મંજુર કરી હતી,અને તેમના જ હાથે આ હોસ્પિટલનું ખાતમુહૂર્ત પણ કર્યું હતું,પરંતુ આજે આ વિશાળ હોસ્પિટલની હાલત દયનીય બની જવા પામી છે,સ્ટાફના અભાવે રાધનપુર-સાંતલપુર-સમી-ભાભર-દિયોદર-થરા સહીત કચ્છના કેટલાક વિસ્તાર મળીને ૨૦૦ થી વધુ ગામોના સારવાર માટે આવતા દર્દીઓ ભારે હાલાકીનો સામનો કરી રહ્યા છે.